Ribe Stifts Adresseaviser, 1848-07-21
Valgloven for Dannelsen af den ved allerh. Kundgjørelse af 4. April d. A. bebudede Rigsforsamling indledes med nogle Yttringer, hvori Hs. Maj., hvad Hertugdømmet Slesvig angaaer, udtaler som sin allerh. Villie, "at forsaavidt de ulykkelige Forhold, der bestaae sammesteds, fremdeles skulde vedblive, og de Deputerede fra dette Hertugdømme, ifølge Bestemmelserne i nærværende Valglovs §§ 5, 6 og 15, saaledes ikke kunne blive valgte, vil den Forfatning, hvorom Lovudkast vil blive Forsamlingen forelagt, ikke destomindre træde i Kraft, dog saaledes, at denne Forfatning kun bliver provisorisk, forsaavidt en folkelig Repræsentation for Hertugd. Slesvig, der vil blive valgt efter de samme Principer som den forestaaende Rigsforsamling, maatte ønske, at en nye Rigsforsamling tager den hele Forfatningssag under Overveielse, for i Forening med Hs. Maj. at vedtage de Forandringer, som maatte ansees for ønskelige. § 1 bestemmer, at Rigsforsamlingen skal bestaae af 193 Medlemmer, af hvilke de 145 blive at vælge for Kongeriget Danmark og Hertugdømmet Slesvig efter de nedenfor angivne Regler, hvorimod Hs. Majest. udnævner de øvrige 48, og deriblandt 5 for Jsland, og 1 for Færøerne. § 2. Valget af de ovennævnte 145 Medlemmer af Rigsforsamlingen skeer i Forhold til Folkemængden, saaledes som denne er udfunden ved den i 1845 foretagne Folketælling, hvorefter 65 Medlemmer ville være at vælge af Østifterne, 49 af Nørrejylland og 31 af Slesvig. § 3. De 114 Medlemmer, der blive at vælge af Kongeriget Danmark, fordeles paa Staden Kbhavn og Amterne paa følgende Maade: A. Østifterne. Staden Kjøbenhavn 11, Kjøbenhavns Amt 6, Frederiksborg Amt 6, Holbek Amt 6, Sorø Amt 6, Præste Amt 7, Odense Amt 8, Svendborg Amt 7, Maribo Amt 6, Bornholms Amt 2, er 65. B. Nørrejylland. Aalborg Amt 5, Hjørring Amt 6, Thisted Amt 4, Viborg Amt, 5, Aarhuus Amt 3. Skanderborg Amt 4, Randers Amt 6, Veile Amt 6, Ringkjøbing Amt 5, Ribe Amt 9, er 49. § 4 bestemmer paa lignende Maade Valget af de 31 Medlemmer for Hertugd. Slesvig. § 5. Valgene, der ere direkte, foretages igjennem Valgdistrikter, hvert beregnet paa omtrent 12,000 Beboere. Disse Valgdistrikter blive at bestemme ved et særskilt Regulativ, der, efterat saavel Kjøbstædernes Kommunalbestyrelser som Amtsraaderne derover have afgivet Betænkning, vil være at forelægge til allerh. Approbation. Det samme gjælder og Jnddelingen af Valgdistrikterne i Kbhavn, hvortil Kommunalbestyrelsen har at indkomme med Forslag. § 6. Valgdistrikternes Jnddeeling i Hertugd. Slesvig vil ligeledes være nærmere at fastsætte ved et særskilt Regulativ. § 7. For at kunne deeltage i Valget af Medlemmer til Rigsforsamlingen udkræves, at Vedkommende er i Besiddelse af følgende personlige Egenskaber: a) At han har et uplettet Rygte. Jngen kan derfor udøve Valgret, som for nogen Forbrydelse er dømt til Tabet af Embede, Ære, eller Borgerrettighed, eller som iøvrigt ved Dom er funden skyldig i nogen i den offentlige Mening vanærende Handling, ei heller nogen, som for en Forbrydelse af foranførte Beskaffenhed har været sat under offentlig Tiltale, uden at være aldeles frifunden for samme. b) At han paa den Tid, Valget foregaaer, har opnaaet 30 Aars Alder. c) At han ikke er sat under Værgemaal, eller at hans Bo ikke er taget under Opbuds eller Fallitbehandling. d) At han ikke er under Forsørgelse af Fattigvæsenet eller har nydt urefunderet Understøttelse af samme. c) At han ikke staaer i noget privat Tjenesteforhold, med mindre han har en egen Huustand og selv holder Dug og Disk. f) At han i det sidste Aar har havt fast Bopæl i Valgdistriktet, i hvilken Henseende Kbhavn er at ansee foret Valgdistrikt. g) At han har Jndfødsret eller har opholdt sig i de til den danske Stat henhørende Landsdele idetmindste i 10 fulde Aar. b) At han staaer i personligt undersaatligt Forhold til Hs. M. Kongen. § 8. Til Valgbarhed udkræves de samme Egenskaber, som til Valgret, kun at betingelsen om Bopælen i Valgdistriktet her bortfalder, og at der kun udfordres, at Vedkommende paa den Tid, Valget foregaaer, har opnaaet en Alder af 25 Aar. § 9. indeholder Reglerne for Valglisternes Forfattelse, som skeer paa Landet af Sogneforstanderskaberne, hvert for sit Distrikt, i Kjøbstæderne forestaaer Kommunalbestyrelsen Listernes Forfattelse. § 10 bestemmer det nærmere angaaende Distrikternes Valgbestyrelse. § 11.